Lasteaiad, kus väikesed vene lapsed õpivad mängeldes kohalikku keelt, püüavad murda jääd kahe kogukonna vahel. Tartu venekeelses lasteaias Kelluke tegutseb keelekümblusrühm. Keelekümblus on omamoodi mäng, kus keelt õpitakse laulu ja erinevate mänguliste tegevuste abil. Mõned endised Kellukese kasvandikud käivad juba koolis ning lapsevanemate tagasiside põhjal on varane keelekümblus aidanud koolis paremini hakkama saada. Õpetaja Julia Faizullova kinnitusel  saaksid keelekümblusrühma lapsed eesti koolis hästi hakkama, ometi eelistavad vanemad panna oma lapsed siiski vene õppekeelega koolidesse. Lasteaia juhataja asetäitja Julia Eskori sõnul saavad vene peredest pärit lapsed eesti keelest aru juba esimese kahe kümbluskuu jooksul, seejärel hakkavad nad ise eestikeelseid sõnu kasutama. Kellukese lasteaias tegeldakse osalise keelekümblusega - õpitegevusi viiakse läbi paralleelselt eesti ja vene keeles. (Courrier international, 20.-27.5)